**Glao ar dhea-chleachtais i réimse na mbeartas leanaí**

**Is ar an aos óg atá an todhchaí ag brath.**

Ar ócáid Lá Domhanda na Leanaí an 20 Samhain 2020, sheol ár nGrúpa – i gcomhar leis an bhFondúireacht um an Staidéar Forásach Eorpach (FEPS) – glao ar [Aontas um Leanaí](https://towards-a-child-union.formstack.com/forms/call4childunion) agus é de chuspóir foriomlán aige díothacht leanaí a chomhrac agus comhdheiseanna do gach leanbh a chur chun cinn laistigh den Aontas, tríd an méid seo a leanas:

* an Ráthaíocht Eorpach don Leanbh a theacht i bhfeidhm go pras;
* éiceachóras infheistíochta a fhorbairt do leanaí Eorpacha, ag tosú le pleanáil cheart mhaoiniú Next Generation EU;
* rochtain uilíoch agus chothrom ar oideachas agus ar chúram luath-óige atá ar ardchaighdeán agus cuimsitheach.

Údaráis áitiúla agus réigiúnacha, feisirí de Pharlaimint na hEorpa, parlaiminteoirí náisiúnta, acadóirí, cleachtóirí agus saoránaigh phríobháideacha a shínigh an glao.

Tuigimid go léir go bhfuil staid leanaí san Aontas Eorpach tar éis dul in olcas go mór le paindéim COVID‑19 agus gur éileamh polaitiúil lárnach ón ár dteaghlach polaitiúil é go ndéanfar gníomhaíocht phras.

Leagtar síos sa Phlean Gníomhaíochta a glacadh le déanaí maidir le cur chun feidhme Cholún Eorpach na gCeart Sóisialta gur cheart 5 mhilliún leanbh as 15 mhilliún duine a thabhairt slán as an mbochtaineacht nó as an eisiamh sóisialta faoi 2030. Chun é sin a dhéanamh, iarrtar ar na Ballstáit is mó atá thíos le bochtaineacht leanaí 25 % ar a laghad dá n-acmhainní CSE+ a infheistiú sa chomhrac i gcoinne na bochtaineachta agus an eisiaimh shóisialta, agus 5 % de na hacmhainní sin a infheistiú i mbearta lena ndéantar bochtaineacht leanaí a chomhrac. Beidh le feiceáil má fhormhuineoidh an Chomhairle é sin.

Sin é an fáth ar mhaith linn feachtas beartais agus cumarsáide a dhéanamh in 2021 i bhfabhar Aontas Leanaí, a bhuíochas do bhur ngníomhaíocht agus bhur dtacaíocht. Is sibhse ár n-ambasadóirí is fearr agus sibh ar thúslíne maidir le beartais a chur chun feidhme ar an láthair i bhfabhar leanaí. Dá bhrí sin, ba mhaith linn cuireadh a thabhairt daoibh bhur ndea‑chleachtais i réimse na mbeartas leanaí a roinnt.

D’fhéadfadh sé go mbainfeadh bhur ndea-chleachtais le: rochtain ar sheirbhísí poiblí cúraim leanaí a ráthú agus a mhéadú; gníomhaíochtaí sonracha a ghníomhachtú maidir le leanaí faoi mhíbhuntáiste a chuimsiú; cearta agus teidlíochtaí dlíthiúla leanaí a áirithiú; ioncam bunúsach do leanaí nó scéimeanna aistrithe ioncaim a rachaidh chun tairbhe do leanaí a sholáthar; torthaí foghlama cuimsitheacha, curaclaim agus timpeallachtaí foghlama lena gcuirtear chun cinn scileanna an 21ú aois do gach leanbh a chur chun cinn; tacú le tionscadail oideolaíocha i bhfabhar na múinteoirí agus na foirne mar chomhghníomhairí athraithe; rannpháirtíocht dhaonlathach tuismitheoirí agus pobal san fhoghlaim a chur chun cinn.

**Féadfaidh bhur n-aighneachtaí a bheith sna foirmeacha seo a leanas:**

**i) téacs de thart ar 800 focal maidir le cur i bhfeidhm na mbeartas cúraim leanaí in bhur gcathracha/réigiúin agus bhur dtuairimí polaitiúla maidir leis an tábhacht a bhaineann le beartais cúraim leanaí** (dá mbeadh sibh in ann grianghraif nó físeáin a chur chugainn chun gabháil le bhur dtéacs, bheadh sé iontach);

agus/nó

**ii) freagra ar an gceistneoir atá ar fáil anseo.**

Ba mhór againn dá mbeadh sibh in ann bhur n-aighneachtaí a chur isteach faoi dheireadh mhí Aibreáin 2021.

**Má tá aon cheisteanna agaibh, ná bíodh drogall oraibh scríobh chugainn ag** [**PES-Group@cor.europa.eu**](mailto:PES-Group@cor.europa.eu).

**CEISTNEOIR**

1. Sloinne:
2. Cathair, réigiún, rialtas áitiúil dá ndéantar ionadaíocht:
3. Tír:
4. Ról nó feidhm pholaitiúil:
5. Méid na cathrach, an réigiúin, an rialtais áitiúil dá ndéantar ionadaíocht *(daonra)*:
6. Sonraigh % na dteaghlach atá faoi mhíbhuntáiste i do chríoch, agus laistigh díobh, an % de na leanaí atá i gceist:

*(Míbhuntáiste: e.g. ioncam íseal/dífhostaíocht, de réir táscairí náisiúnta)*

1. Sonraigh % na héagsúlachta cultúrtha i do chríoch:

*(Teaghlaigh a bhfuil cúlra inimirceach acu)*

**Bearta foriomlána chun bochtaineacht tuismitheoirí/caomhnóirí a chomhrac mar bhealach chun bochtaineacht leanaí a chomhrac**

1. Léirigh na bearta ginearálta a chuirtear i bhfeidhm i do chríoch chun tacú le teaghlaigh faoi mhíbhuntáiste (e.g. tacaíocht ioncaim, tithíocht, rochtain ar shláinte, etc.)
2. Léirigh cé acu atá nó nach bhfuil feidhm ag bearta sonracha maidir le teaghlaigh faoi mhíbhuntáiste a bhfuil leanaí acu

**Oideachas agus cúram na luathóige (ECEC):**

1. % na leanaí faoi bhun 3 bliana d’aois atá cláraithe ar chláir um oideachas agus cúram na luathóige (e.g. *naíolanna, naíscoileanna, etc.):*
2. As measc na leanaí cláraithe, % díobh atá sna seirbhísí seo a leanas:
3. seirbhísí poiblí *(arna mbainistiú go díreach ag údaráis áitiúla nó ag bainistíocht a thugtar d’eagraíocht neamhbhrabúis a dtugann an pobal fóirdheontas di)* :
4. seirbhísí príobháideacha *(taraifí arna gcinneadh go neamhshrianta ag an institiúid le haghaidh brabúis, gan aon ranníocaíocht ón earnáil phoiblí)*
5. córas measctha *(institiúidí príobháideacha le haghaidh brabúis a fhaigheann tacaíocht airgeadais ón earnáil phoiblí nó go hindíreach e.g. agus dearbháin á bhfáil ag teaghlaigh)*
6. Conas a áirithíonn tú rochtain chomhionann ar oideachas agus cúram na luathóige do leanaí faoi bhun 3 bliana d’aois *(ilroghanna )*?
   1. Táillí forásacha *(íocann tuismitheoirí de réir a n-ioncam)*
   2. Áiseanna/seirbhísí a tógadh i gceantair faoi mhíbhuntáiste *(áit a gcónaíonn teaghlaigh faoi mhíbhuntáiste)*
   3. Seirbhísí saor in aisce *(do theaghlaigh faoi mhíbhuntáiste nó do gach teaghlach ar feadh bliain amháin nó níos mó)*
   4. Tosaíocht maidir le rochtain do leanaí ó chúlraí faoi mhíbhuntáiste (*critéir le haghaidh clárú a thugann tosaíocht, cuir i gcás, do mháithreacha singile, tuismitheoirí dífhostaithe nó ag lorg fostaíochta)*
   5. Feasacht a chothú i measc tuismitheoirí atá faoi mhíbhuntáiste maidir le tábhacht ECEC
   6. Eile (*Tabhair tuairisc)*
7. Cad é an dúshlán mór atá os do chomhair chun rochtain chomhionann ar ECEC do leanaí faoi bhun 3 bliana d’aois *(ilroghanna)* a áirithiú?
   1. Easpa maoiniú leordhóthanach *(ó acmhainní dílse agus aistrithe teoranta ón rialtas láir, bac á chur ar thógáil struchtúr agus/nó ranníocaíochtaí airgeadais teaghlach á laghdú)*
   2. Critéir maidir le rochtain a dhíspreagadh do theaghlaigh faoi mhíbhuntáiste *(e.g. áiteanna nach bhfuil áit iontu ach do thuismitheoirí fostaithe amháin, bacainní teanga do thuismitheoirí ó chúlra imirceach, gaireacht, etc. )*
   3. Easpa feasachta i measc tuismitheoirí atá faoi mhíbhuntáiste maidir le tábhacht ECEC
   4. Eile *(Tabhair tuairisc)*

**Tionchar COVID-19**

1. Cén tionchar atá ag an ngéarchéim tar éis COVID-19 ar do chumas ECEC a sholáthar do leanaí faoi bhun 3 bliana d’aois *(ilroghanna )*?
2. Laghdú ar chistí/díchistiú ón rialtas láir agus acmhainní dílse (cánacha áitiúla)/laghdú ar sheirbhísí agus ar áiteanna
3. Laghdú ar an éileamh i ngeall ar dheacrachtaí airgeadais ag teaghlaigh agus méadú foriomlán ar an dífhostaíocht
4. Eile *(Tabhair tuairisc)*
5. Cad iad na réitigh atá beartaithe agat chun seirbhísí ECEC a choimeád/a leathnú do leanaí faoi bhun 3 bliana d’aois, mar chuid den téarnamh?

(*Tabhair tuairisc)*

**Cleachtais Nuálacha**

1. An bhfuil cleachtais nuálacha shonracha forbartha agat chun:
2. a áirithiú go mbainfidh leanaí ó chúlra imirceach/a bhfuil stádas socheacnamaíoch níos ísle acu, leas iomlán ó ECEC: rannpháirtíocht tuismitheoirí i bpatrúin oideachais leanaí, rannpháirtíocht an phobail (eagraíochtaí neamhrialtasacha); cearta agus oiliúint oibrithe ECEC; cláir/cleachtais chuimsitheacha oideolaíocha atá in ann glacadh leis an éagsúlacht, leis an gcomhar agus leis an dlúthpháirtíocht; ECEC a nascadh le seirbhísí leasa sóisialta/seirbhísí cosanta atá dírithe ar theaghlaigh, amhail trí thacaíocht ioncaim, cláir ghníomhacha um mhargadh an tsaothair, tithíocht, etc.
3. inbhuanaitheacht: foirgnimh atá neamhdhíobhálach don chomhshaol; ábhar athchúrsáilte a úsáid don fhoghlaim; bia orgánach agus bia ó tháirgeoirí áitiúla; oideachas comhshaoil, etc.
4. claochlú digiteach: teicneolaíocht nua a úsáid le haghaidh foghlaim agus forbairt do leanaí, obair múinteoirí; oiliúint a chur ar phearsanra agus ar fhoireann; uirlisí digiteacha a úsáid chun dul i dteagmháil le tuismitheoirí; na bonneagair a dhigitiú, etc.

*(Tabhair tuairisc ar na réimsí sin inar forbraíodh cleachtais)*

**Ról an Aontais Eorpaigh**

1. Ar rannchuidigh nó ar thacaigh an tAontas Eorpach le do chuid iarrachtaí chun rochtain chomhionann ar ECEC a chinntiú do leanaí faoi bhun 3 bliana d’aois agus/nó an ndearna sé cleachtais nuálacha a fhorbairt agus a chur chun feidhme maidir le cuimsiú, inbhuanaitheacht agus digitiú?

*(Tabhair tuairisc)*

1. Conas a d’fhéadfadh an tAontas Eorpach rannchuidiú sa todhchaí le bhur n-iarrachtaí i dtreo rochtain chomhionann ar ECEC do leanaí faoi bhun 3 bliana d’aois agus nuálaíochtaí maidir le cuimsiú, inbhuanaitheacht agus digitiú *(ilroghanna )*?
2. Cistí Eorpacha a chur ar leataobh chun tacú le húdaráis áitiúla chun rochtain chothrom ar oideachas agus cúram na luathóige atá ar ardchaighdeán, cuimsitheach agus inbhuanaithe a áirithiú
3. Treoir/cúnamh teicniúil a chur ar fáil maidir le conas cleachtais a fhorbairt
4. Éileamh ar rialtais láir comhphleanáil, i gcomhar le húdaráis áitiúla, maidir le gníomhaíochtaí a bheidh le maoiniú/athchóirithe a dhéanfar trí úsáid a bhaint as ionstraimí airgeadais Eorpacha (e.g. Next Generation EU, Ráthaíocht do Leanaí, etc.) chun seirbhísí ECEC atá cothrom, cuimsitheach agus inbhuanaithe a leathnú amach
5. Athbhreithniú a dhéanamh ar Sheimeastar an Aontais Eorpaigh chun a áirithiú go dtaifeadtar na dúshláin shonracha atá roimh údaráis áitiúla agus réigiúnacha (*e.g. athbhreithniú a dhéanamh ar tháscairí chun sonraí níos imdhealaithe a chomhtháthú ar an leibhéal áitiúil, comhairliúcháin dhíreacha le húdaráis áitiúla, etc. )*
6. Deiseanna malartaithe a eagrú le cathracha/réigiúin/tíortha/acadaimh eile
7. Eile *(Tabhair tuairisc)*